ঘটনার সূত্রপাত রবিবার রাত ন’টা নাগাদ। জানা গিয়েছে, অভিযোগকারিণী মল্লিকবাজারের কাছে, এ জে সি বোস রোড থেকে পার্ট স্ট্রিটের দিকে যাচ্ছিলেন। সেই সময়ে তাঁর পিছু নেয় দুই অভিযুক্ত। কিছুক্ষণ পরে মল্লিকবাজার এলাকার ওয়ার্ড অফিসের সামনে তাঁকে ধরে ফেলে অভিযুক্তরা। অভিযোগ, টেনে নিয়ে যাওয়া হয় ওয়ার্ড অফিসের দোতলায়।
সেখানে আগেভাগেই উপস্থিত ছিল আরও একজন। অভিযোগ, তরুণীকে জোর করে মদ খাওয়ানোর চেষ্টা চলে। করা হয় ধর্ষণের চেষ্টাও।
পুলিশ সূত্রে খবর, তরুণীকে জোর করে ওয়ার্ড অফিসে ঢোকানোর চেষ্টা করার সময়েই গোটা ঘটনাটি দেখে ফেলেন স্থানীয় কয়েকজন। তাঁরাই খবর দেন শেক্সপিয়র সরণি থানায়। পুলিশ এসে তিনজনকেই গ্রেফতার করে। উদ্ধার করা হয় তরুণীকে।